b'\n_START_ARTICLE_\nBj\xc3\xb6rkhagen (Tukholma)\n_START_PARAGRAPH_\nBj\xc3\xb6rkhagen on yksi Ruotsin p\xc3\xa4\xc3\xa4kaupungin Tukholman kaupunginosista. Se sijaitsee etel\xc3\xa4isen Tukholman alueella (S\xc3\xb6derort), ja kuuluu hallinnollisesti Skarpn\xc3\xa4ckin kaupunginosa-alueeseen. Kaupunginosaa rajaavat K\xc3\xa4rrtorpin, Hammarbyh\xc3\xb6jdenin ja S\xc3\xb6dra Hammarbyhamnenin kaupunginosat sek\xc3\xa4 Nackan kunta._NEWLINE_Alue kuului Nackan kunnalle vuoden 1930 alkuun saakka. Aluetta alettiin asuttaa vuosina 1946\xe2\x80\x931950. Suurin osa Bj\xc3\xb6rkhagenin kaduista on nimetty sk\xc3\xa5nelaisten tai blekingel\xc3\xa4isten kaupunkien ja taajamien mukaan. Kaupunginosan keskus Bj\xc3\xb6rkhagsplan vihittiin k\xc3\xa4ytt\xc3\xb6\xc3\xb6n 1. lokakuuta vuonna 1959.'